Temeljem članka 30. Zakona o komunalnom gospodarstvu *(“Narodne novine”, broj: 68/18, 110/18 i 32/20),* uz prethodnu suglasnost Gradskog vijeća Grada Zadra, KLASA: 024-01/19-01/09, URBROJ:2198/01-1-20-11, sa sjednice od dana 22. Prosinca 2020. godine, direktor Obala i lučice d.o.o. Zadar, *Andrije Medulića 2/2,* OIB: 92410865062, kao Organizator parkiranja donosi

**O D L U K U**

**o izmjenama i dopunama**

**Općih uvjeta isporuke komunalne usluge**

**parkiranja na uređenim javnim površinama**

**Članak 1.**

**U Općim uvjetima isporuke komunalne usluge parkiranja na uređenim javnim površinama** *(„Glasnik Grada Zadra“ broj 9/19), dalje – Opći uvjeti*, **u članku 2. stavku 2. ispred podstavka 1. dodaje se podstavak koji glasi:**

**„ - zona >> 0 <<**

**Dosadašnji podstavci 1. do 5. postaju podstavci 2. do 6.**

**Članak 2.**

**U članku 3. stavku 1. ispred točke 1) dodaje se točka koja glasi:**

1. **ZONA >> 0 << : obuhvaća slijedeće:**

**„**obje strane ulice Mateja Bošnjaka Zadranina, obje strane Poljane Natka Nodila,

obje strane ulice Jurja Divinića, cijeli trg na Poljani Plankit, ulicu Fra Donata Fabijanića te

ulicu Sirac.“

**Dosadašnje točke 1) do 5) postaju točke 2) do 6)**

**U dosadašnjoj točki 2) koja postaje točka 3) riječi „** Desna strana ulice Narodnog lista **zamjenjuju se** riječima „ Obje strane ulice Narodnog lista“

**Briše se** zarez i riječi “ dalje parkiralište uz dizalo TD Tržnica d.o.o. Zadar i od kućnog broja 2 do križanja s ulicom Ivana Brčića.“

**Brišu se** riječi: “Lijeva strana ulice Bedemi zadarskih pobuna od kraja dvorišnog zida Muzeja antičkog stakla do križanja s ulicom Ivana Brčića.“

**Brišu se** riječi „ Obje strane Mateja Bošnjaka Zadranina, obje strane Poljane Natka Nodila, obje strane ulice Jurja Divinića te cijeli trg na Poljani Plankit.

**Članak 3.**

**U članku 6. stavku 6**. riječi „dnevnu kartu. Ukoliko Organizator parkiranja putem video nadzora utvrdi da je Korisnik koristio parking više dana, dnevnu kartu je dužan platiti za svaki dan korištenja.“ **zamjenjuju se** riječima „ naknadu za izgubljenu kartu. Visina naknade za izgubljenu kartu određuje se službenim cjenikom izdanim od strane Organizatora parkiranja.“

**Članak 4.**

**U članku 7. stavku 2. podstavku 3**. riječi: „ karte će vrijediti u II, III, i IV parkirnoj zoni“ **zamjenjuju se** riječima : „ karte će vrijediti u I, II, III i IV parkirnoj zoni od 1. listopada do 30. travnja, a od 1. svibnja do 30. rujna u II, III i IV parkirnoj zoni.“

**Briše se stavak 4., a dosadašnji stavci 5. do 8, postaju stavci 4. do 7.**

**U dosadašnjem stavku 6, koji postaje stavak 5, u**  **podstavku 1.** riječi: „a iste će vrijediti u II, III i IV parkirnoj zoni, te u I parkirnoj zoni isključivo na bivšem autobusnom kolodvoru (između vrata na Poljani Natka Nodila, državne ceste D-407 i Lančanih vrata“ **zamjenjuju se** riječima: „a iste će vrijediti u 0, I, II, III i IV parkirnoj zoni od 1. listopada do 30. travnja, a od 1. svibnja do 30. rujna u 0, II, III i IV parkirnoj zoni te u I parkirnoj zoni isključivo na bivšem autobusnom kolodvoru ( između vrata na Poljani Natka Nodila, državne ceste D-407 i Lančanih vrata).“

**U dosadašnjem stavku 6, koji postaje stavak 5, Ispred podstavka 2.** dodaje se podstavak koji glasi: „ Stanari iz podstavka 1. ovog stavka ostvaruju pravo na povlaštenu parkirališnu kartu po cijeni od 50,00 KN ukoliko ispunjavaju slijedeće uvjete:

* da je stanar područja MO Poluotok,
* da podnositelj zahtjeva ima prebivalište ili boravište dulje od 3 mjeseca na području MO Poluotok,
* da stambeni prostor koristi isključivo i samo za potrebe vlastitog stanovanja,
* da prometna dozvola vozila treba glasiti na podnositelja zahtjeva,
* da podnositelj zahtjeva ostvaruje pravo korištenja povlaštene pretplate za jedan osobni automobil,
* da dostavi izjavu ovjerenu od javnog bilježnika da članovi kućanstva podnositelja zahtjeva ne ostvaruju isto pravo,
* da dostavi privolu ovjerenu kod javnog bilježnika kojom daje za pravo Organizatoru parkiranja i Gradu Zadru provjeru istinitosti danih osobnih podataka kod nadležnih tijela državne uprave,
* korisnik prava da bi ostvario pravo na povlaštenu parkirališnu kartu dužan je ispuniti obrazac zahtjeva te odgovara za istinitost navedenih podataka
* uz zahtjev, korisnik prava dužan je priložiti i slijedeće:

1. ovjerenu izjavu da stambena jedinica (prostor) nije registrirana za pružanje ugostiteljskih usluga u domaćinstvu,
2. preslika osobne iskaznice,
3. preslika prometne dozvole,
4. potpisanu privolu kojom daje za pravo Obalama i lučicama d.o.o. provjeru istinitosti danih osobnih podataka kod nadležnih tijela

državne uprave

* Obala i lučice d.o.o. zadržava pravo poništenja povlaštene parkirališne karte ukoliko korisnik prava iz stavka 1.dostavi neistinite podatke.

Dosadašnji podstavak 2. postaje podstavak 3.

**Članak 5.**

**U članku 15. stavku 1. ispred točke 1)** dodaje se točka koja glasi:

„1) Zona 0 :

1. U 0 parkirnoj zoni imaju pravo parkirati samo fizičke osobe koje su ishodile povlaštenu kartu iz čl. 7. stavka 6. koji postaje stavak 5. podstavka / točke 1. ovih Općih uvjeta. Iznimno, parkiranje u 0 zoni do maksimalno 1 sat za sve ostale korisnike javnog parkirališta naplaćuje se sukladno podtočkama 2. i 3. ove točke, a za parkiranje duže od 1 sata smatrat će se da je Korisnik parkiranja s Organizatorom parkiranja sklopio ugovor o korištenju javnog parkirališta uz korištenje dnevne parkirališne karte sukladno odredbama članka 6. Općih uvjeta.
2. Izvansezonska naplata: od 1. listopada do 30. travnja – u vremenu od 00,00 do 24,00 sata, satna karta 6,00 KN, maksimalno 1 sat
3. Sezonska naplata: od 1. svibnja do 30. rujna – u vremenu od 00.00 do 24.00 sata, satna karta 12,00 KN, maksimalno 1 sat

**Dosadašnje točke 1) do 5) postaju točke 2) do 6)**

**Članak 6**.

Ostale odredbe Općih uvjeta ostaju nepromijenjene.

**Članak 7.**

Izmjene i dopune Općih uvjeta objaviti će se u Glasniku Grada Zadra, na mrežnim stranicama Grada Zadra, oglasnoj ploči Društva i na mrežnim stranicama Društva.

**Članak 8.**

Ova Odluka o izmjenama i dopunama Općih uvjeta stupa na snagu 01.01.2021.g.

Obala i lučice d.o.o.

Eduard Duka, direktor, v.r.